《和子瞻和陶渊明杂诗十一首》
宋代·苏辙

大道如衣食，六经所耕桑。
家传易春秋，未易相秕糠。
久种终不获，岁晚嗟无粮。
念此坐叹息，追飞及颓阳。
天公亦假我，书成麟未伤。
可怜陆忠州，空集千首方。
何如学袁盎，日把无可觞。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。